ব্যঞ্জনধ্বনি
যেসব ধ্বনি উচ্চারণকালে ফুসফুস থেকে নিঃসারিত বায়ু মুখ দিয়ে বের হবার সময় পূর্ণ বা আংশিকভাবে বাধা পায়, ঘর্ষণ পায়, অথবা সংকুচিত হয়, সেগুলিকে ব্যঞ্জনধ্বনি (ইংরেজি Consonant) বলা হয়। যেমন [p] ধ্বনিটি দুই ঠোঁটে বাধা পেয়ে উচ্চারিত হয়। আবার [t] ধ্বনিটি জিহ্বাগ্র ও তালুর সম্মুখভাগের মাধ্যমে উচ্চারিত হয়। [k] ধ্বনিটি জিহ্বামূল এবং তালুর পশ্চাৎভাগের মাধ্যমে উচ্চারিত হয়। আবার [f] এবং [s] ধ্বনিগুলিকে মুখস্থিত একটি সংকুচিত প্রবাহপথের ভেতর দিয়ে বাতাসকে জোর করে প্রবাহিত করিয়ে উচ্চারণ করা হয়। অন্যদিকে [m] এবং [n] ধ্বনিগুলি উচ্চারণের সময় বাতাস নাকের ভেতর দিয়ে প্রবাহিত হয়। ব্যঞ্জনধ্বনির বিপরীত ধ্বনি হল স্বরধ্বনি। বিশ্বের সমস্ত ভাষা বিশ্লেষণ করে এ পর্যন্ত প্রায় ৬০০টি ভিন্ন ব্যঞ্জনধ্বনি চিহ্নিত করা হয়েছে।.. Onion